10. การควบคุมภายใน

บริษัทฯ มีการควบคุมภายในที่เหมาะสมเพียงพอในการบริหารการดำเนินการของบริษัทฯ
และการติดตามดูแลการดำเนินการของบริษัทย่อยเพื่อป้องกันทรัพย์สินของบริษัทฯ
และบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจอย่างเพียงพอ ดังนี้

1.  คณะกรรมการตรวจสอบได้ให้ความเห็นไว้ในรายงานคณะกรรมการตรวจสอบประจำปี 2555
    (ตามแนบ) ว่าการดำเนินการของบริษัทฯ
    ได้ดำเนินการภายใต้การกำกับดูแลและการตรวจสอบอย่างพอเพียงมีการจัดทำรายงานทางการเงินของบริษัทฯ
    ทั้งรายไตรมาสและรายปีซึ่งเป็นไปตามหลักการบัญชีที่รับรองทั่วไป

2.  บริษัทฯ
    ได้มีการติดตามรายงานระบบการควบคุมภายในด้านการบัญชีจากผู้สอบบัญชีรับอนุญาตเป็นประจำทุกปี
    ซึ่งรายงานประจำปี 2555
    ได้แจ้งผลการประเมินประสิทธิภาพการควบคุมภายในด้านบัญชีตามที่เห็นว่าจำเป็นในการกำหนดขอบเขตการตรวจสอบแล้วไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
    สำหรับข้อแนะนำที่ไม่มีผลกระทบอย่างเป็นสาระสำคัญ บริษัทฯ
    ได้นำประเด็นดังกล่าวมาพิจารณาปรับปรุงแก้ไขอย่างครบถ้วนแล้ว

3.  บริษัทฯ
    มีส่วนตรวจสอบภายในทำหน้าที่ประเมินระบบการควบคุมภายในและตรวจสอบการปฏิบัติงานของหน่วยงานต่างๆ
    ของบริษัทฯ และบริษัทย่อย อย่างสม่ำเสมอและเป็นไปตามแผนการตรวจสอบประจำปี

รายงานการปฏิบัติงานคณะกรรมการตรวจสอบประจำปี 2555

คณะกรรมการบริษัท คาร์มาร์ท จำกัด (มหาชน) ได้แต่งตั้งคณะกรรมการตรวจสอบ
ประกอบด้วยกรรมการผู้ทรงคุณวุฒิอิสระจำนวน 3 ท่าน
ซึ่งได้ปฏิบัติหน้าที่ตามที่คณะกรรมการบริษัทมอบหมายไว้ในกฎบัตรของคณะกรรมการตรวจสอบ
โดยคณะกรรมการตรวจสอบมีการประชุมจำนวน 6 ครั้ง
โดยกรรมการเข้าร่วมประชุมทุกครั้งและมีการพิจารณาในเรื่องต่าง ๆ
สรุปสาระสำคัญในการปฏิบัติหน้าที่ได้ดังนี้

การสอบทานงบการเงิน
คณะกรรมการตรวจสอบได้สอบทานข้อมูลสาระสำคัญของงบการเงินรายไตรมาสและงบการเงินประจำปี
2555 และหมายเหตุประกอบงบการเงิน ของบริษัท คาร์มาร์ท จำกัด (มหาชน)
โดยได้เชิญผู้สอบบัญชีรับอนุญาต ผู้ช่วยกรรมการผู้จัดการ สายงานบัญชี
และผู้จัดการฝ่ายตรวจสอบภายใน มาประชุมเพื่อชี้แจงข้อซักถามจนเป็นที่พอใจ
และให้ฝ่ายจัดการนำความเห็นของผู้สอบบัญชีที่เป็นสาระสำคัญไปปรับปรุงและแก้ไขให้ถูกต้อง
คณะกรรมการตรวจสอบจึงให้ความเห็นชอบงบการเงินและหมายเหตุประกอบงบการเงินดังกล่าว
รวมทั้งได้ประชุมร่วมกับผู้สอบบัญชีโดยไม่มีฝ่ายจัดการ 1 ครั้ง
ซึ่งได้รับแจ้งว่ามีความเป็นอิสระและได้รับความร่วมมือที่ดีจากฝ่ายจัดการ

การสอบทานระบบควบคุมภายใน
สำหรับระบบควบคุมภายในและประสิทธิภาพของกระบวนการทำงานทั้งองค์กรโดยได้มีการกำหนดขอบเขตความรับผิดชอบ
เป้าหมาย และแผนงานทั้งในระดับบริหาร และระดับปฏิบัติการ
มีการควบคุมดูแลการใช้ทรัพย์สินของบริษัทฯ ให้เกิดประโยชน์สูงสุด มีการแบ่งแยกหน้าที่ผู้ปฏิบัติ
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
และคณะกรรมการตรวจสอบได้นำเสนอคณะกรรมการบริษัท
เพื่อพิจารณาพัฒนาระบบเทคโนโลยีสารสนเทศให้รองรับการขยายตัวทางธุรกิจ นอกจากนี้บริษัทฯ
มีระบบตรวจสอบภายในเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
สามารถทำหน้าที่ตรวจสอบและถ่วงดุลได้อย่างเต็มที่

การสอบทานเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
กฎหมายที่เกี่ยวข้องกับธุรกิจของบริษัทฯ และการกำกับดูแลกิจการที่ดี
คณะกรรมการตรวจสอบได้สอบทานให้มีการปฏิบัติตามแนวทาง ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัทฯ ให้เป็นไปตามหลักการกำกับดูแลกิจการที่ดีอย่างเพียงพอ

การสอบทานการปฏิบัติงานตรวจสอบภายใน
คณะกรรมการตรวจสอบได้กำกับดูแลการปฏิบัติงานของฝ่ายตรวจสอบภายในให้เป็นไปตามมาตรฐานวิชาชีพตรวจสอบภายใน
อย่างมีความเป็นอิสระและก่อให้เกิดประสิทธิภาพประสิทธิผล และสอบทานผลการตรวจสอบประจำปี
2555 เป็นประจำโดยมีการจัดประชุมทั้งสิ้น 6 ครั้ง และให้ความเห็นชอบแผนการปฏิบัติงาน
และอัตรากำลังของสำนักงานตรวจสอบภายในประจำปี 2555 โดยได้เสนอแนะแนวปฏิบัติ
ซึ่งช่วยพัฒนาแนวทางการตรวจสอบให้ดียิ่งขึ้น พิจารณาแผนการตรวจสอบภายในประจำปี 2555
เพื่อให้แผนการตรวจสอบมีขอบเขตครอบคลุมประเด็นที่มีนัยสำคัญ

การประเมินการบริหารความเสี่ยง คณะกรรมการบริษัทฯ
ได้มีการประเมินความเสี่ยงของกิจการและ
มีการกำหนดมาตรการป้องกันและจัดการความเสี่ยงไว้อย่างเหมาะสมและสอดคล้องกับสถานการณ์ซึ่งรวมถึงความเสี่ยงที่มีผลต่อการดำเนินการของบริษัทฯ
โดยมีปัจจัยความเสี่ยงที่สำคัญ คือ ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย
และความเสี่ยงด้านการให้สินเชื่อ

การพิจารณาแต่งตั้งผู้สอบบัญชี
ได้ตรวจสอบคุณสมบัติของผู้สอบบัญชีและประเมินผลการปฏิบัติงานเป็นผลที่พอใจมากอย่างต่อเนื่อง
ดังนั้นคณะกรรมการตรวจสอบจึงมีมติให้ความเห็นชอบเสนอต่อคณะกรรมการบริษัทเพื่อขออนุมัติที่ประชุมผู้ถือหุ้นแต่งตั้ง
นางสาวรุ้งนภา เลิศสุวรรณกุล ผู้สอบบัญชีรับอนุญาตเลขทะเบียนที่ 3516 แห่งบริษัท สำนักงาน
เอินส์ท แอนด์ ยัง จำกัด เป็นผู้สอบบัญชีสำหรับปี 2555

ความเห็นเกี่ยวกับรายการที่อาจมีความขัดแย้งทางผลประโยชน์ -ไม่มี-

โดยสรุปคณะกรรมการตรวจสอบของบริษัทฯ มีความเห็นว่า บริษัทได้จัดทำงบการเงิน

ถูกต้องเชื่อถือได้ตามมาตรฐานการบัญชี และเปิดเผยในหมายเหตุประกอบงบการเงินได้สอดคล้องกับ
พรบ. การบัญชีปี 2547 การกำกับดูแลกิจการที่ดีอย่างเพียงพอ มีระบบการควบคุมภายใน
และการปฏิบัติตามข้อกำหนดของกฎหมายที่เกี่ยวข้องกับอย่างถูกต้อง และเหมาะสมกับสภาพธุรกิจ
รวมทั้งมีการประเมินการบริหารความเสี่ยงอย่างเป็นระบบและมีประสิทธิภาพ

..........................................

(พลโทกอบบุญ วิชิต)

ประธานกรรมการตรวจสอบ

............................................
.......................................

(นายประสิทธิ์ ธีรรัตน์บงกช) (ดร.พุฒิธร จิรายุส)

กรรมการตรวจสอบ กรรมการตรวจสอบ